บาทเปิด 34.63บาทต่อดอลล่าร์ แกว่งกรอบแคบ
เงินบาทเปิดตลาด 34.63บาทต่อดอลล่าร์  แนวโน้มแกว่งกรอบแคบ ตลาดรอจับตาถ้อยแถลงประธานเฟด
23 ส.ค. 2559

เงินบาทเปิดตลาด 34.63บาทต่อดอลล่าร์  แนวโน้มแกว่งกรอบแคบ ตลาดรอจับตาถ้อยแถลงประธานเฟด
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.63 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 34.65/67 บาท/ดอลลาร์ เคลื่อนไหวในทิศทางเดียวกับค่าเงินภูมิภาค เนื่องจากมีแรงเทขายดอลลาร์ออกมา
"บาทเคลื่อนไหวตามภูมิภาคหลังมีแรงเทขายดอลลาร์ออกมาทำกำไรในช่วงสั้นๆ ทิศทางบาทวันนี้น่าจะแกว่งตัวในกรอบแคบๆ รอฟังเยเลน(นางเจเน็ต เยลเลน ประธานธนาคารกลางสหรัฐ-เฟด)คืนวันศุกร์" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 34.60-34.70 บาท/ดอลลาร์